

CRNA GORA

ZAVOD ZA ŠKOLSTVO

Predmetni program

**KREATIVNA IGRA**

III i IV razred osnovne baletske škole

Podgorica

2018.

**SADRŽAJ**

[**A. NAZIV PREDMETA 3**](#_Toc493602395)

[**B. ODREĐENJE PREDMETA 3**](#_Toc493602396)

[**C. CILJEVI PREDMETA 3**](#_Toc493602397)

[**D. POVEZANOST SA DRUGIM PREDMETIMA I MEĐUPREDMETNIM TEMAMA 4**](#_Toc493602398)

[**E. OBRAZOVNO-VASPITNI ISHODI PREDMETA 4**](#_Toc493602399)

[III RAZRED 4](#_Toc493602403)

I[V RAZRED 6](#_Toc493602404)

[**F. DIDAKTIČKE PREPORUKE ZA REALIZACIJU PREDMETA 9**](#_Toc493602409)

[**G. PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I NADARENIM UČENICIMA 9**](#_Toc493602410)

[**H. VREDNOVANJE OBRAZOVNO – VASPITNIH ISHODA 9**](#_Toc493602411)

[**I. USLOVI ZA REALIZACIJU PREDMETA (STRUČNA SPREMA I LITERATURA) 10**](#_Toc493602412)

# NAZIV PREDMETA

**KREATIVNA IGRA**

# ODREĐENJE PREDMETA

Predmet Kreativna igra ima ulogu da, kroz aktivno ispitivanje mogućnosti tijela i pokreta, slušanje muzike i vlastiti pokušaj tjelesnog izražavanja (improvizaciju), doprinese razvoju kreativnosti i imaginacije učenika. Kreativna igra podstiče interesovanje ka istraživanju i samostalnom kreativnom izražavanju pokretom.

Predmet se izučava u osnovnoj baletskoj školi, u III i IV razredu.

|  |  |  |  |  |  |  |
| --- | --- | --- | --- | --- | --- | --- |
| Razred | Sedmični broj časova | Ukupni broj časova | Obavezni dio  (80-85%) | Otvoreni dio  (15 do 20%) | Teorijska nastava  (TN) | Vježbe i ostali vidovi |
| III | 2 | 68 | 80% | 20% | 10% | 90% |
| IV | 2 | 68 | 80% | 20% | 10% | 90% |

U organizaciji nastave Kreativne igre treba imati na umu da je planiranje, preplitanje i realizacija ishoda prisutna na svim časovima. Na pojedinim časovima moguća su, ponekad i nužna, kombinovanja dva ili više obrazovno-vaspitnih ishoda, u skladu sa interesovanjima/mogućnostima učenika, a po procjeni nastavnika.

Priroda predmeta i njegov cilj – razvoj vještina, određuje značajnu prevagu broja časova vježbi u odnosu na broj časova teorijske nastave.

# CILJEVI PREDMETA

Predmet Kreativna igra treba da omogući da se kod učenika:

* formira svijest o tijelu, prostoru i vremenu;
* razvija imaginacija i kreativnost, koordinacija i ritmičnost;
* razvija osjećaj forme pokreta, lakoća i spretnost;
* razvija plastičnost i muzikalnost;
* razvija interesovanje ka istraživanju pokreta i njegovih mogućnosti;
* razvija interesovanje ka samostalnom kreativnom izražavanju pokretom;
* razvija pozitivna sliku o sebi, izgrađuje samomotivacija i razvija nezavisnost;
* razvija socijalna interakcija, kroz saradnju - stvaralački rad u grupi;
* razvija disciplina i koncentracija u radu, prilikom realizacije praktičnih zadataka koji zahtijevaju visok stepen usredsređenosti;
* razvijaju kompetencije za rješavanje problema, sposobnost donošenja odluka, odgovornost;
* razvijaju vještine kritičkog mišljenja kroz procjenjivanje vlastitog rada/postignuća i postignuća drugih.

# POVEZANOST SA DRUGIM PREDMETIMA I MEĐUPREDMETNIM TEMAMA

Predmet Kreativna igra bavi se ispitivanjem mogućnosti tijela i pokreta u prostoru, tako da je u direktnoj korelaciji sa predmetima Klasični balet, Karakterne igre i Savremeni balet. Takođe, Kreativna igra je u tijesnoj vezi i sa predmetom Klavir, s obzirom na to da je muzika neizostavan dio nastave na igračkim predmetima i važan element tokom samog izvođenja plesnih zadataka, tako da njeno poznavanje bitno utiče na uspješnu realizaciju ciljeva, predviđenih za ovaj predmet. Veza među navedenim predmetima i podudaranje, u većoj ili manjoj mjeri, njihovih ciljeva, doprinosi efikasnijem usvajanju znanja i osposobljavanju učenika za njihovu primjenu, odnosno uspješnijoj realizaciji postavljenih ishoda za svaki od predmeta.

U isto vrijeme, kako se, tokom nastavnog procesa na predmetu Kreativna igra kod učenika podstiče razvoj važnih osobina ličnosti (radoznalost, kreativnost, samopouzdanje, odgovornost, sposobnost prevazilaženja prepreka, upornost) i socijalno-emocionalnih vještina (razumijevanje sopstvenih, ali i tuđih emocija, empatija, spremnost na saradnju i uvažavanje drugačijeg mišljenja, uz tolerantno ophođenje) , kao i pozitivnog i odgovornog odnosa prema vlastitom zdravlju i sigurnosti, kao i zdravlju i sigurnosti drugih, izvjesno je da ovaj predmet doprinosi i ostvarenju brojnih međupredmetnih tema.

# OBRAZOVNO-VASPITNI ISHODI PREDMETA

# III RAZRED

|  |
| --- |
| ***Obrazovno-vaspitni ishod 1***  ***Na kraju učenja učenik će moći da koristi znanja o mogućnostima pokreta različitih djelova tijela.*** |
| **Ishodi učenja**  *Tokom učenja učenik će moći da:*  - istraži mogućnosti tijela i pokreta, kao sredstva plesnog izraza;  - istraži mogućnosti pojedinih djelova tijela i njihovih odnosa; |
| **Didaktičke preporuke za realizaciju obrazovno-vaspitnog ishoda:**   1. **Sadržaji/pojmovi:** 2. glava, trup, udovi, ramena, laktovi, šake, kukovi, butine, koljena, stopala. 3. istezanja, uvrtanja i savijanja. 4. tijelo u stanju mirovanja (kao aktivnog, kontrolisanog sredstva izraza). 5. **Aktivnosti učenja**   Učenici rade vježbe istezanja, savijanja, uvrtanja i mirovanja:   1. kretanje vođeno određenim dijelom tijela u određenom pravcu; 2. istezanja, savijanja, uvrtanja – cijelo tijelo, dio tijela (u stojećem, sjedećem, ležećem položaju); 3. pauza - nakon kretanja zaustaviti se na znak u slobodnoj ili zadatoj pozi. 4. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 2***  ***Na kraju učenja učenik će moći da tokom igre prenosi akcenat i tezinu sa jednog dijela tijela na drugi.*** |
| **Ishodi učenja**  Tokom učenja učenik će moći da:  - koristi mogućnosti pojedinih djelova tijela i njihovih odnosa;  - razumije i demonstrira prenos akcenta sa jednog dijela tijela na drugi;  - ovlada prenosom težine sa jednog dijela tijela na drugi. |
| **Didaktičke preporuke za realizaciju obrazovno-vaspitnog ishoda:**   1. **Sadržaji/pojmovi** 2. odnosi djelova tijela; 3. akcenat na posebnim djelovima tijela; 4. prenos težine tijela. 5. **Aktivnosti učenja**   Učenici rade vježbe prenosa akcenta i težine sa jednog dijela tijela na drugi i vježbe ispitivanja odnosa među djelovima tijela. Primjer:   1. djelovi tijela – različiti pokreti, istovremeno. Djelovi tijela – streme različitim pravcima; 2. jedan dio tijela vodi pokret sve do određenog momenta – znaka za promjenu dijela tijela koji vodi pokret; 3. sa jednog stopala prenijeti tezinu na drugo, sa jedne šake na drugu, sa peta na poluprste. 4. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 3***  ***Na kraju učenja učenik će moći da shvati značaj tempa, ritma i snage za kvalitet pokreta.*** |
| **Ishodi učenja**  Tokom učenja učenik će moći da:  - ispita i razumije uticaj tempa na kvalitet pokreta;  - ispita i razumije uticaj ritma na kvalitet pokreta;  - ispita i razumije uticaj snage na kvalitet pokreta. |
| **Didaktičke preporuke za realizaciju obrazovno-vaspitnog ishoda:**   1. **Sadržaji/pojmovi**  * - tempo pokreta; * - ritam pokreta; * - snaga pokreta.  1. **Aktivnosti učenja**   Učenici rade vježbe ispitivanja kvaliteta pokreta u zavisnosti od tempa, ritma i snage:  - brzi, spori, ubrzani, usporeni, iznenadni pokreti i njihovo kombinovanje;  - promjene ritma i adekvatna promjena pokreta;  - naizmjenično smjenjivanje snažnih i laganih pokreta.  c) **Broj časova realizacije**  *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |

# IV RAZRED

|  |
| --- |
| ***Obrazovno-vaspitni ishod 1***  ***Na kraju učenja učenik će moći da koristi u igri znanja o prostoru, nivoima i formi pokreta.*** |
| **Ishodi učenja**  *Tokom učenja učenik će moći da:*   * istražuje linije kretanja u prostoru i mogućnosti njihovog korišćenja; * istražuje nivoe u prostoru i mogućnosti njihovog korišćenja; * istražuje slobodne tjelesne oblike i mogućnosti njihovog korišćenja. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**  * linije kretanja; * nivoi; * oblici.  1. **Aktivnosti učenja**   Učenici:   * kreću se po zadatim linijama (prave, krive, prekinute - sa zamišljenim preprekama) zadatim pokretima ili vođeni zadatim dijelom tijela; * kreću se po zamišljenim podlogama (voda, vatra, led, blato); * koriste različite nivoe prostora - viši, srednji, niži (različiti zadati djelovi tijela vode kroz razne nivoe); * koriste slobodne i zadate pokrete u zadatom nivou i nivou po izboru; * kombinuju razne linije kretanja i razne oblike tijela (širok, zaobljen, izdužen, uvrnut).  1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 2***  ***Na kraju učenja učenik će moći da stvaralački sarađuje sa partnerom u jednostavnim zadacima.*** |
| **Ishodi učenja**  *Tokom učenja učenik će moći da:*   * vježba sinhronost - podražava pokrete partnera i bude podražavan; * vježba memoriju - pamti pokrete partnera i približno slično ih izvede; * sarađuje sa partnerom – kreiraju zajedničku kombinaciju pokreta. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**  * igra ogledala; * igra sjenki; * igra memorije; * kreacija u paru.  1. **Aktivnosti učenja**   Učenici:   * stoje ili sjede jedan naspram drugog i jedan (ogledalo) smišlja pokrete, a drugi ih (odraz u ogledalu) brzo ponavlja (tj. trudi se da ih gotovo istovremeno prati); * kreću se jedan iza drugog, dok drugi, poput sjenke, ponavlja - prati pokrete prvog; * jedan učenik osmisli i izvede kratku kombinaciju (3-4 pokreta), drugi posmatra i pamti i nakon toga pokuša da izvede istu ili vrlo sličnu kombinaciju; * zajedno osmisle i izvedu kombinaciju u kojoj dva pokreta osmisli jedan, a dva pokreta drugi učenik. Potom se broj njihovih pokreta povećava.  1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 3***  ***Na kraju učenja učenik će moci da osmisli i izvede vlastitu plesnu kreaciju.*** |
| **Ishodi učenja**  Tokom učenja učenik će moći da*:*   * spontano stvara igru na zadatu muziku; * osmisli pokrete i kombinuje ih; * kreira, zajedno sa drugim učenicima, koreografiju. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**  * Improvizacija; * Koreografija; * saradnja.  1. **Aktivnosti učenja**   Učenici:   * igraju, izvode spontane pokrete kao izraz trenutnog doživljaja muzike; * više puta odslušaju muziku i pripremaju igru, birajući i kombinujući pokrete; * kombinacije svih učenika se spoje u zajedničku koreografiju.  1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
|  |

# 

# DIDAKTIČKE PREPORUKE ZA REALIZACIJU PREDMETA

Osnovni oblik aktivnosti, kroz koje se realizuju ishodi učenja za predmet Kreativna igra je **izvođenje**. Putem izvođenja učenik reazlizuje zadatak, izražava stepen razumijevanja i usvojenosti uputstava nastavnika i prezentira sopstvene kreacije pokretom. Pravilno izvođenje, osim razumijevanja zadatka, koncentracije i fizičke spretnosti, podrazumijeva preciznost i koordinaciju pokreta, kao i muzikalnost, odnosno usklađenost pokreta sa melodijom, tempom, ritmom i dinamikom, što zahtijeva pažljivo slušanje muzike.

Izvođenje pojedinih elemenata je demonstriranje zadatih ili slobodnih pokreta, ali izvođenje pojedinih kombinacija je i kreativni proces, jer kombinacija pokreta, kao kraća plesna cjelina, omogućava ispoljavanje vlastitog doživljaja muzike i nadahnutu interpretaciju plesnog zadatka.

Dakle, izvođenje, kao aktivnost, u sebi sadrži demonstraciju tehničkih elemenata, ali i aktivno slušanje i lični doživljaj muzičkog materijala i, na kraju, interpretaciju, kao stvaralački čin, odnosno - igru.

U realizaciji nastave iz predmeta Kreativna igra treba omogućiti djeci da se, na organizovan i pažljivo vođen način, što više izražavaju tijelom i slobodnim, nesputanim pokretom, oslanjajući se manje na viđeno a više na vlastiti izraz, vlastiti tjelesni odgovor na muzički materijal, na dobijena uputstva i zadatke, postavljene pred njega.

# PRILAGOĐAVANJE PROGRAMA NADARENIM UČENICIMA

Ucenicima, koji pokazuju izuzetnu nadarenost treba omogućiti dodatnu nastavu, više scenskih aktivnosti – solo zadataka.

# VREDNOVANJE OBRAZOVNO – VASPITNIH ISHODA

Nastavnik konstantno prati razvoj učenika i motiviše ih. Na kraju nastavne godine obavezno je polaganje završnog ispita. Rezultati ispita utiču na konačnu ocjenu.

|  |  |
| --- | --- |
| OCJENA | OPIS |
| Odličan (5) | Postiže visok nivo uspješnosti u izvođenju zadataka, ističe se po kreativnosti, trudu i scenskoj izražajnosti. |
| Vrlo dobar (4) | Trudi se da pravilno izvede vježbe i postiže prilično visok nivo uspješnosti u izvođenju najvećeg broja zadataka. |
| Dobar (3) | Trudi se da pravilno izvede vježbe i postiže srednji nivo uspješnosti u izvođenju najvećeg broja zadataka. |
| Dovoljan (2) | Trudi se da pravilno izvede vježbe, ali postiže nizak nivo uspješnosti u izvođenju pojedinih zadataka. |

.

# USLOVI ZA REALIZACIJU PREDMETA (STRUČNA SPREMA I LITERATURA)

1. **PROFIL I STRUČNA SPREMA NASTAVNIKA/NASTAVNICA I STRUČNIH SARADNIKA/SARADNICA**

Predmet predaje baletski pedagog- baletski igrač sa minimum deset godina scenskog iskustva ili diplomirani baletski pedagog.

1. **Materijalni uslovi**

Nastava se izvodi u baletskoj sali, koja mora da posjeduje :

* ogledala na širini jednog ili dva zida,
* baletski pod,
* štapove pričvršćene za zid ili mobilne štapove,
* klavir, cd player.

Predmetni program **KREATIVNA IGRA** za III i IV razred osnovne baletske škole uradila je Komisija u sljedećem sastavu:

Sanja Garić, predsjednik

Viktorija Strugar, član

Tamara Vujošević - Mandić, član

*Prilikom izrade korišten je materijal:*

*Metodološko uputstvo za pisanje predmetnih programa zasnovanih na ishodima učenja, 2017. i važeća zakonska regulativa*

1. *Obrazovni program za predmet Plesna priprema, Republika Slovenija, Ministarstvo za obrazovanje, nauku i sport*

[**http://www.mizs.gov.si/fileadmin/mizs.gov.si/pageuploads/podrocje/glasba/pdf/plesna\_pripravnica\_ucni\_nacrt.pdf**](http://www.mizs.gov.si/fileadmin/mizs.gov.si/pageuploads/podrocje/glasba/pdf/plesna_pripravnica_ucni_nacrt.pdf)